ཉེ་རབས་ཀྱི་ཀྲུང་གོའི་རྒྱལ་ཡོངས་ཀྱི་མི་བཟང་སྤྱོད་བཟང་གི་ཀུན་སྤྱོད་ཀྱི་མིག་དཔེ་དང་སྐྱེས་མཆོག་ཏུ་བརྩི་བའི་ལེ་ཧྥུན་ན་རེ།༼ཕྲན་ནི་གསར་བརྗེ་ཡི་གཅུ་འཛེར་རྐང་གཅིག་བྱེད་པར་མོས་ཏེ།ཏང་གིས་གང་དུ་གཅུས་ན་དེ་རུ་འཐམས་ནས།ནམ་ཡང་ལྷོད་མི་འདོད།༽ཆེས་གསལ་བོར་མཐོང་ཐུབ་པ་ཞིག་ལ།ལེ་ཧྥུན་གྱི་བླ་ན་མེད་པའི་གཤིས་སྤྱོད་བཟང་བོ་དེ་དང་།ཡང་དེ་ནས་སླར་ཡང་མཐོང་ཐུབ་པ་ཞིག་ལ།ང་ཚོ་རང་གི་ཐ་ཤལ་ལམ་བྱིས་བློའི་ངང་ཚུལ་འདི་ནི་ཅི་འདྲའི་ངོ་གནོང་བ་ཞིག་རེད་ཨང་སྙམ་པ་དེ་རེད།འོན་ཀྱང་ཞིབ་ཏུ་བསམ་ན།ལེ་ཧྥུན་ནི་གཅུ་འཛེར་ཞིག་ཡིན་ན།གཅུ་འཛེར་འཐམས་སའི་འཕྲུལ་འཁོར་ཆེན་པོ་དེ་ཅི་ཞིག་ཡིན་ནམ།ཡང་ན་འཕྲུལ་འཁོར་དེ་སུས་ཁ་ལོ་སྒྱུར་དགོས་སམ།འཕྲུལ་འཁོར་དེས་ལས་ཀ་གང་གི་ཆེད་དུ་བྱེད་དམ།༼ཧོབ་ཏེ་ཚོར་བ་ལ་ངར་ལངས༽ནས་ཡོད་པའི་སྐབས་སུ།དྲི་བ་འདི་དག་ལ་ལན་འདེབ་དགོས་ན།༼དེ་མི་དམངས་ཡིན་ནོ༽ཞེས་སྨྲ་བར་ངེས།དེས་ན།ལེ་ཧྥུན་ཁོ་རང་ནི་མི་དམངས་ཤིག་ཡིན་ནམ།ལེ་ཧྥུན་གྱི་སྤྱོད་བཟང་ལ་མིག་དཔེར་ལྟ་མཁན་དེ་དག་མི་དམངས་ཡིན་ནམ།ཤིན་ཏུ་གལ་ཆེ་བ་ནི།མི་དམངས་ལ་ཞབས་འདེག་ཞུ་མཁན༼༽དེ་དག་ལ་མཚོན་ན།ཁོ་ཚོ་རང་ཉིད་མི་དམངས་ཡིན་པར་འདོད་དམ་མིན་པར་སྙམ།དེ་ནི་གནད་དོན་ཡོད་ཚད་ཀྱི་རྩ་བ་དེ་རེད།